《乘凉凤凰山》
明代·释今辩

古观新庵咫尺间，清风何处意相关。东林白业原无累，北郭黄冠亦自閒。

一派松山青突兀，半边烟水碧潺湲。物情变幻谁长短，台榭依然凤不还。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。